Συντεταγμένες: 41°37′14.2″N 25°6′51.1″E﻿ / ﻿41.620611°N 25.114194°E﻿ / 41.620611; 25.114194

Η **Γέφυρα Ντιάβολσκι** (βουλγάρικα: *Дяволски мост*, μτφ «*η γέφυρα του διαβόλου*» ή «*διαβολική γέφυρα*», τουρκικά: *Şeytan Köprüsü*) είναι τοξωτή γέφυρα επί του Άρδα ποταμού σε ένα στενό φαράγγι 10 χιλιόμετρα μακριά από την πόλη Αρντίνο της Βουλγαρίας στα βουνά της Ροδόπης. Η γέφυρα χρονολογείται την περίοδο της οθωμανικής αυτοκρατορίας στη Βουλγαρία και αποτελεί μέρος ενός αρχαίου δρόμου, ο οποίος ένωνε την βόρεια πεδιάδα της Θράκης με το Αιγαίο Πέλαγος, μέσω του περάσματος Μακάζα (το πέρασμα βρίσκεται βορείως την Κομοτηνής) .

Περιγραφή
---------

Το γεφύρι χρονολογείται από την περίοδο 1515-1518 και βρίσκεται σε υψόμετρο 420 μέτρων, έχει μήκος 56 μέτρα και πλάτος 3.5 μέτρα. Η γέφυρα έχει τρία τόξα με το κύριο τόξο να έχει ύψος 11.5-12 μέτρα. Η Βουλγαρία το 1984 χαρακτήρισε τη γέφυρα αυτή αυτό ως μνημείο εθνικής κληρονομιάς. Αν και η γέφυρα βρίσκεται σε μια απομονωμένη περιοχή σήμερα είναι κέντρο έλξης τουριστών και ψαράδων. 

Η γέφυρα χτίστηκε με εντολή του Σουλτάνου Σελίμ Ι (1512-1520) και μέχρι τα μέσα του 20ου αιώνα μέσω την γέφυρας πέρναγε ο εμπορικός δρόμος που σύνδεε την Φιλιππούπολη και το πέρασμα της Μακάζας προς την οροσειρά της Ροδόπης. Από αυτή τη γέφυρα περνάγανε τα τελευταία καραβάνια με καμήλες στην περιοχή της Θράκης. Η χρήση της γέφυρας σταμάτησε κατά την διάρκεια της Σοσιαλιστικής Βουλγαρίας όταν σταμάτησαν οι εμπορικές επαφές με την Ελλάδα και το πέρασμα της Μακάζας μετατράπηκε σε στρατιωτικό φυλάκιο (το πέρασμα της Μακάζας είναι το συνοριακό πέρασμα στην Νότια Βουλγαρία που οδηγεί στα Βουνά της Ροδόπης και την Κομοτηνή και τα τελευταία χρόνια σχεδιάζεται να επαναλειτουργήσει - δρόμος Κομοτηνής για Κάρτζαλι Βουλγαρίας ).

Λαογραφία
---------

Σύμφωνα με τοπικούς μύθους η γέφυρα χτίστηκε από τον διάβολο ο οποίος έχτισε την γέφυρα δείχνοντας την δύναμή του. Ένας άλλος τοπικός μύθος αναφέρει ότι ένα κορίτσι αυτοκτόνησε από το υψηλότερο σημείο της γέφυρας για να ξεφύγει το γάμο με ένα τοπικό μουσουλμάνο ηγέτη. Κατά την αυτοκτονία οι άνδρες που παρακολουθούσαν το κορίτσι είδαν τον διάβολο μέσα στο νερό, τρομοκρατήθηκαν και έτρεξαν σε φυγή ενώ το κορίτσι σώθηκε. Σήμερα πάνω από την γέφυρα, πάνω από το κεντρικό τόξο διακρίνεται ένας βράχος μέσα στο νερό ο οποίος σύμφωνα με την τοπική παράδοση έχει το σχήμα του διαβόλου. Σύμφωνα με άλλη παράδοση οι ήχοι του ποταμού Άρδα όπως αντανακλούνται από τα δένδρα δημιουργούν ήχους του διαβόλου. Σύμφωνα με μια άλλη ιστορία πάνω στη γέφυρα υπήρχε αστέρι στο υψηλότερο τόξο, με 6 γωνίες. Στον μεσαίωνα το αστέρι αυτό θεωρούνταν το σύμβολο του Σολομώντα και είχε την δύναμη να δαμάζει τους δαίμονες.  Σύμφωνα με μια άλλη παράδοση ο κατασκευαστής της γέφυρας είναι ο Δημητάρ από το κοντινό χωριό Νεντελίνο ο οποίος κάθε κατασκευή που έκανε την ημέρα αυτή γκρεμιζόταν το βράδυ.. μέχρι που θυσίασε την γυναίκα του, όπως και σοτ γιοφυρι της Άρτας .

Στην Ευρώπη υπάρχουν διάφορες τοξωτές γέφυρες οι οποίες φέρουν το όνομα "Γέφυρα του Διαβόλου" και χτίστηκαν το μεσαίωνα. Συνήθως γύρω από τις γέφυρες υπάρχει υπάρχει σχετική λαογραφία με ιστορίες με ήρωα το *διάβολο* και τον τρόπο που χτίστηκαν  .

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γέφυρα Ντιάβολσκι** |

1. 1 2 3 4  Dimana Trankova· Anthony Georgieff· Hristo Matanov (2011). *A Guide to Ottoman Bulgaria*. Dimitar Blagoev Printing House. σελίδες 125–127. ISBN 978-954-92306-5-9. Αρχειοθετήθηκε από το πρωτότυπο στις 15 Νοεμβρίου 2011. Ανακτήθηκε στις 12 Ιουνίου 2012.
2. 1 2  «Dyavolski Most (Devil's Bridge) – an Ancient Bridge over the Arda River – Town of Ardino». Επίσιμη ιστοσελίδα Τουρισμού της Βουλγαρίας. Αρχειοθετήθηκε από το πρωτότυπο στις 27 Φεβρουαρίου 2015. Ανακτήθηκε στις 12 Ιουνίου 2012.
3. ↑  «Makaza Pass Connecting Bulgaria and Greece to Be Opened in 2009». Sofia News Agency - novinite.com. 15 Ιουλίου 2008. Ανακτήθηκε στις 24 Ιουλίου 2012.
4. ↑  «Spanning bridges». Vagabond magazine. Αρχειοθετήθηκε από το πρωτότυπο στις 2 Μαρτίου 2016. Ανακτήθηκε στις 24 Ιουλίου 2012.
5. ↑  Professor D. L. Ashliman. «The Devil's Bridge». University of Pittsburgh - personal page. Ανακτήθηκε στις 24 Ιουλίου 2012.
6. ↑  «γέφυρα του Διαβόλου. Ελβετική παράδοσις υπό Α. Δυμά». Πανεπιστήμιο Πατρών - Κοσμόπολις. 1864. Ανακτήθηκε στις 26 Ιουλίου 2012. [*νεκρός σύνδεσμος*]

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μνημεία Οθωμανικής Περιόδου στην ιστορική περιοχή της Θράκης |
| --- |
|  |
| Τεμένη | 
* Τέμενος Μεχμέτ Α' Διδυμότειχου
* Γενί Τζαμί Κομοτηνής
* Εσκί Τζαμί Κομοτηνής
* Τέμενος Σελβιλί Κομοτηνής
* Σελιμιγιέ Αδριανούπολης
 | Κύριος θόλος του Τεμένους Σελιμιγιέ |
|  |
| Τεκέδες | 
* Σεγίτ Αλή Σουλτάν Ρούσσας
* Κιουτουκλού Μπαμπά Σελίνου
* Τεκές Ποσπός
* Οσμάν Μπαμπά Τεκέτου Βουλγαρίας
* Μπουνταλά Χότζα Θερμών
 |
|  |
| Λουτρά | 
* Χάνα Τραϊανούπολης
* Χαμάμ του Ορούτς Πασά Διδυμότειχου
* Φεριντούν Αχμέντ Μπεγκ Διδυμότειχου
 |
|  |
| Γέφυρες | 
* Γέφυρα Χαμιδιέ
* Γέφυρα Πολύανθου
* Γέφυρα Ντιάβολσκι
* Γέφυρα Μουσταφά Πασά Σβλίλεγκραντ
 |
|  |
| Διάφορα | 
* Ιμαρέτ Κομοτηνής
* Ιεροσπουδαστήριο Κομοτηνής
* Πύργος του Ρολογιού Κομοτηνής
* Πύργος του Ρολογιού Ξάνθης
* Παλιό δικαστικό μέγαρο Κομοτηνής
* Καπναποθήκη Οθωμανικού Μονοπωλίου «Ρεζή»
* Πυροστιά Διδυμότειχου
* Μπεζεστένι Γιαμπόλ
 |

 |